CELEX: 32013R0335
Language: fi
Date: 2013-04-12 00:00:00
Title: Komission täytäntöönpanoasetus (EU) N:o 335/2013, annettu 12 päivänä huhtikuuta 2013 , Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä annetun asetuksen (EY) N:o 1974/2006 muuttamisesta

13.4.2013   
            
            
               FI
            
            
               Euroopan unionin virallinen lehti
            
            
               L 105/1
            
         KOMISSION TÄYTÄNTÖÖNPANOASETUS (EU) N:o 335/2013,
   annettu 12 päivänä huhtikuuta 2013,
   Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä annetun asetuksen (EY) N:o 1974/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 91 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 1974/2006 (2) vahvistetaan asetuksen (EY) N:o 1698/2005 soveltamista koskevat yksityiskohtaiset säännöt.
            
         
               (2)
            
            
               Komissio antoi 12 päivänä lokakuuta 2011 ehdotuksen Euroopan parlamentin ja neuvoston asetukseksi Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen (3). Ehdotuksella käyttöönotettava uusi maaseudun kehittämisstrategia perustuu toimintavaihtoehtoihin, jotka esitetään komission Euroopan parlamentille, neuvostolle, Euroopan talous- ja sosiaalikomitealle ja alueiden komitealle antamassa tiedonannossa ”Yhteinen maatalouspolitiikka vuoteen 2020: Ruoka, luonnonvarat ja alueiden käyttö – miten hallita tulevat haasteet?” (4), ja tiedonannon esittämisen jälkeen käytyyn laaja-alaiseen keskusteluun. Kun ehdotus on hyväksytty, sillä muutetaan maaseudun kehittämispolitiikkaa huomattavasti, erityisesti useiden asetuksessa (EY) N:o 1698/2005 säädettyjen, jäsenvaltioiden maaseudun kehittämisohjelmiin sisältyvien toimenpiteiden sisällön osalta.
            
         
               (3)
            
            
               On tärkeää varmistaa, että ohjelmakauden 2007–2013 jälkeiselle ohjelmakaudelle osoitettavat maaseuturahaston varat käytetään mahdollisimman pitkälti maaseudun uuden kehittämisstrategian täytäntöönpanoon. On väistämätöntä, että jonkin aikaa sovelletaan yhtä aikaa ohjelmakauden 2007–2013 maaseudun kehittämisohjelmia ja vastaavia säännöksiä sekä seuraavan ohjelmakauden ohjelmia ja vastaavia säännöksiä. Tämän vuoksi olisi säädettävä, että ohjelmakaudella 2007–2013 vahvistettuja toimenpiteitä sovelletaan sellaisin ehdoin, etteivät ne vie kohtuutonta osaa seuraavan ohjelmakauden varoista.
            
         
               (4)
            
            
               Sen vuoksi olisi säädettävä, ettei jäsenvaltioiden tulisi tehdä uusia oikeudellisia sitoumuksia tuensaajien hyväksi, kun kyseessä ovat monivuotiset toimenpiteet, jotka saattavat ulottua pitkälle seuraavalle ohjelmakaudelle ja jotka todennäköisesti lopetetaan tai joita muutetaan merkittävästi maaseudun uuden kehittämisstrategian vuoksi.
            
         
               (5)
            
            
               Asetuksen (EY) N:o 1974/2006 27 artiklan 12 kohdassa ja 32 a artiklassa rajoitetaan nykyisten maatalouden ympäristösitoumuksen, eläinten hyvinvointia koskevan sitoumuksen tai metsätalouden ympäristösitoumuksen voimassaoloaika sen palkkiokauden loppuun, johon vuoden 2013 maksuhakemus viittaa. Sen varmistamiseksi, ettei mahdollisilla viivästyksillä maaseudun uusien kehittämisohjelmien esittämis- ja hyväksymismenettelyssä ole kielteistä vaikutusta siihen, että politiikan toteuttamista jatketaan, mahdollisuutta jatkaa näitä sitoumuksia olisi pidennettävä sen palkkiokauden loppuun, johon vuoden 2014 maksuhakemus viittaa.
            
         
               (6)
            
            
               Koska ohjelmakauden 2007–2013 loppu lähestyy, jäsenvaltioille maaseudun kehittämisohjelmien muuttamismenettelyistä aiheutuvaa rasitusta olisi kevennettävä, samalla kun ylläpidetään komission suorittaman arvioinnin riittävä taso. Tämän vuoksi jäsenvaltioilla olisi oltava paremmat mahdollisuudet siirtää hyvissä ajoin ja ilmoitusmenettelyllä varoja tietyistä toimenpiteistä, joissa kyseisiä varoja ei enää tarvita, muihin toimenpiteisiin. Toimintalinjojen välisten siirtojen joustovaraa olisi näin ollen lisättävä.
            
         
               (7)
            
            
               On tärkeää varmistaa jatkuvuus maaseudun kehittämispolitiikan täytäntöönpanossa ja sujuva siirtyminen yhdeltä ohjelmakaudelta seuraavalle ohjelmakaudelle. Näin ollen on syytä täsmentää, että uusien ohjelmien ennakkoarviointiin liittyvät menot ja paikallisten kehittämisstrategioiden laatimisesta aiheutuvat valmistelukustannukset, jotka liittyvät ohjelmakauden 2007–2013 jälkeiseen ohjelmakauteen, ovat osa valmistelutoimia, jotka rahoitetaan teknisestä avusta. Lisäksi olisi voitava rahoittaa muita valmistelutoimia, jos ne liittyvät suoraan nykyisten maaseudun kehittämisohjelmien toimintoihin ja ovat tarpeen, jotta voidaan varmistaa jatkuvuus ja sujuva siirtyminen yhdeltä ohjelmakaudelta seuraavalle ohjelmakaudelle.
            
         
               (8)
            
            
               Jos jäsenvaltiot ovat jo käyttäneet loppuun kyseiseen ohjelmaan ja/tai toimenpiteeseen kaudelle 2007–2013 osoitetut varat, niiden ei tulisi tehdä uusia oikeudellisia sitoumuksia kyseisen ohjelman ja/tai toimenpiteen tuensaajien hyväksi. Lisäksi olisi säädettävä selkeistä määräajoista oikeudellisten sitoumusten tekemiseksi tuensaajien hyväksi vuosien 2007–2013 ohjelmakauden ja seuraavan ohjelmakauden nojalla.
            
         
               (9)
            
            
               Sen vuoksi asetusta (EY) N:o 1974/2006 olisi muutettava.
            
         
               (10)
            
            
               Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1974/2006 seuraavasti:
   
               1)
            
            
               Korvataan 9 artiklan 2 kohdassa ilmaisu ”yhtä prosenttia” ilmaisulla ”kolmea prosenttia” ja 4 kohdassa ilmaisu ”yhden prosentin” ilmaisulla ”kolmen prosentin”.
            
         
               2)
            
            
               Lisätään 14 artiklaan 5 kohta seuraavasti:
               ”5.   Tuensaajien hyväksi ei saa tehdä asetuksen (EY) N:o 1698/2005 23 artiklan mukaisia uusia oikeudellisia sitoumuksia 31 päivän joulukuuta 2013 jälkeen.”
            
         
               3)
            
            
               Lisätään 21 artiklaan 3 kohta seuraavasti:
               ”3.   Tuensaajien hyväksi ei saa tehdä asetuksen (EY) N:o 1698/2005 31 artiklan mukaisia uusia oikeudellisia sitoumuksia 31 päivän joulukuuta 2013 jälkeen.”
            
         
               4)
            
            
               Korvataan 27 artiklan 12 kohdan toisessa alakohdassa vuosiluku ”2013” vuosiluvulla ”2014”.
            
         
               5)
            
            
               Lisätään 31 artiklaan 5 kohta seuraavasti:
               ”5.   Tuensaajien hyväksi ei saa tehdä asetuksen (EY) N:o 1698/2005 43 artiklan mukaisia uusia oikeudellisia sitoumuksia, myöskään silloin, kun paikalliset toimintaryhmät toteuttavat kyseiset toimenpiteet mainitun asetuksen 63 artiklan a alakohdan mukaisesti, 31 päivän joulukuuta 2013 jälkeen.”
            
         
               6)
            
            
               Lisätään 32 artiklaan toinen kohta seuraavasti:
               ”Tuensaajien hyväksi ei saa tehdä asetuksen (EY) N:o 1698/2005 45 artiklan mukaisia uusia oikeudellisia sitoumuksia, myöskään silloin, kun paikalliset toimintaryhmät toteuttavat kyseiset toimenpiteet mainitun asetuksen 63 artiklan a alakohdan mukaisesti, 31 päivän joulukuuta 2013 jälkeen.”
            
         
               7)
            
            
               Korvataan 32 a artiklassa vuosiluku ”2013” vuosiluvulla ”2014”.
            
         
               8)
            
            
               Lisätään 41 a artikla seuraavasti:
               ”41 a artikla
               1.   Ohjelmiin myönnettävän tuen valmistelutoimiin on asetuksen (EY) N:o 1698/2005 66 artiklan 2 kohdan soveltamiseksi sisällyttävä ohjelmakauden 2007–2013 jälkeisellä ohjelmakaudella seuraavat:
               
                           a)
                        
                        
                           ohjelmien ennakkoarviointiin liittyvät menot;
                        
                     
                           b)
                        
                        
                           paikallisten kehittämisstrategioiden laatimisesta aiheutuvat valmistelukustannukset;
                        
                     
                           c)
                        
                        
                           muista valmistelutoimista aiheutuvat menot edellyttäen, että ne
                           
                                       i)
                                    
                                    
                                       liittyvät suoraan nykyisten maaseudun kehittämisohjelmien toimintoihin, ja
                                    
                                 
                                       ii)
                                    
                                    
                                       ovat tarpeen, jotta voidaan varmistaa jatkuvuus maaseudun kehittämispolitiikan täytäntöönpanossa ja sujuva siirtyminen yhdeltä ohjelmakaudelta seuraavalle ohjelmakaudelle.
                                    
                                 
                     2.   Edellä olevan 1 kohdan soveltaminen edellyttää asiaa koskevan säännöksen sisällyttämistä maaseudun kehittämisohjelmin.”
            
         
               9)
            
            
               Lisätään III luvun 2 jaksoon 41 b artikla seuraavasti:
               ”41 b artikla
               1.   Jos ohjelmaan ja/tai toimenpiteeseen myönnetty määrä käytetään loppuun ennen asetuksen (EY) N:o 1698/2005 71 artiklan 1 kohdassa vahvistettua tukikelpoisuuden päättymispäivää, jäsenvaltiot eivät saa tehdä uusia oikeudellisia sitoumuksia tuensaajien hyväksi.
               2.   Jäsenvaltiot eivät saa tehdä uusia oikeudellisia sitoumuksia tuensaajien hyväksi asetuksen (EY) N:o 1698/2005 nojalla sen päivän jälkeen, jona ne alkavat tehdä oikeudellisia sitoumuksia tuensaajien hyväksi vuosien 2014–2020 ohjelmakautta koskevan oikeudellisen kehyksen nojalla.
               Jäsenvaltiot voivat soveltaa ensimmäistä alakohtaa joko ohjelma- tai toimenpidetasolla.
               3.   Leader-ohjelman osalta jäsenvaltiot voivat soveltaa 2 kohtaa asetuksen (EY) N:o 1698/2005 62 artiklassa tarkoitettujen paikallisten toimintaryhmien tasolla.
               4.   Edellä olevaa 2 kohtaa ei sovelleta Leader-ohjelman valmistelutukeen eikä tekniseen apuun.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä huhtikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 277, 21.10.2005, s. 1.
   
      (2)  EUVL L 368, 23.12.2006, s. 15.
   
      (3)  KOM(2011) 627 lopullinen/3, 12.10.2011.
   
      (4)  KOM(2010) 672 lopullinen, 18.11.2010.